Legal Document

Category: 32

Text:
6. ΔΙΑΤΑΓΜΑ της 28/31 Αυγούστου 1931 Περί μεταβιβάσεως εις περιφερειακάς αρχάς μέρους της κατά τον ληξιαρχικόν νόμον αρμοδιότητος και δικαιοδοσίας του Υπουργείου της Δικαιοσύνης. Έχοντες υπ’ όψει το άρθρον 37 του κωδικοποιημένου νόμου 5097 έτους 1931 «περί ληξιαρχικών πράξεων» και την από 10 Αυγούστου 1931 υπ’ αριθ. 561 γνωμοδότησιν του Συμβουλίου της Επικρατείας, προτάσει του επί της Δικαιοσύνης Υπουργού, απεφασίσαμεν και διατάσσομεν: 1.Μεταβιβάζομεν, α)εις τους εκασταχού Γενικούς Διοικητάς και Νομάρχας την κατά το άρθρ. 2 αριθ. 4 του ρηθέντος κωδικοποιημένου νόμου 5097 «περί ληξιαρχικών πράξεων» αρμοδιότητα του Υπουργού της Δικαιοσύνης του αναθέτειν καθήκοντα ληξιάρχου και απαλλάσσειν των τοιούτων καθηκόντων εν τοις ληξιαρχείοις του Νομού εν ω έκαστος εδρεύει β)εις τους παρά Πρωτοδίκαις Εισαγγελείς την κατά το άρθρον 5 αριθ. 1 του αυτού νόμου πειθαρχικήν εξουσίαν του Υπουργού της Δικαιοσύνης επί των εις έδρας κοινοτήτων εδρευόντων ληξιάρχων, ως και των εν έδραις δήμων εκτός των Αθηνών, Πειραιώς και Θεσσαλονίκης εδρευόντων, εφ’ όσον ούτοι δεν είναι αυτοί οι δήμαρχοι. Εξαιρούνται της κατά τα άνω μεταβιβάσεως αι περιπτώσεις καθ’ ας επιβλητέα ποινή κρίνεται η της προσωρινής παύσεως. 2.Η ισχύς του παρόντος άρχεται από 1ης Οκτωβρίου 1931. (Αντί της σελ. 231) Σελ. 231(α) Τεύχος 624-Σελ. 11 Ληξιαρχικές Πράξεις 7.Β.β.6